***ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС РАДОВА И ДОБАРА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА И СЛ.***

**1. Врста, техничке карактеристике (спецификације), квалитет количина и опис радова и добара:**

|  |  |  |  |
| --- | --- | --- | --- |
|  | | | |
| ***Ред број*** | ***Опис позиције*** | ***ЈМ*** | ***Количина*** | |
|  |  | | | |
|  |  |  |  | |
| 1 | Набавка довоз и уградња мултифункционалне справе за децу максималне висине 4.7м ( Токи или одговарајући). димензија: Дужина 9,5м, ширина 8,5 метара, висине 4.65м, а у свему у складу са цртежима у прилогу (Максимална одступања у димензијама је 5%). Играоница са три платформе од којих су две висине 1 м а трећа висине 2 м. На платформи од 1 м висине налази се један дупли тобоган и један цевасти. На платформи од 2 м висине налази се спирални тобоган.. Платформе од 1 м су повезане тунелом, док је платформа од 2м спојена степеништем са платформом од 1 м. Такође почетна платформа од 1 м је повезана са подом степеништем и она исто поседује хоризонтално-вертикалне лестве. Кров се налази само на платформи од 2 м. Материјал од кога су израђени тобогани и бочне стране је ЛЛДПЕ пластика. Цеви су галванизиране челичне пречника 116 мм, дебљине зида 2.8 мм. Гумирана челична газишта. Конопци су Полиестерски са ојачаним металним језгром пречника 16мм . Капацитет играонице је 20-25, а узраст коме је намењена је 3-12 година. Монтажа на подлогу типловима за бетон М14. Мора испуњавати Захтеве о безбедности дечијих игралишта и стандард СРПС ЕН 1176-1 , СРПС ЕН 1176-3,СРПС ЕН 1176-7. Обрачун по комаду са потребним материјалом. | ком | 1 | |
| 2 | Набавка, транспорт и монтажа дечије клацкалице (ТС 1902 или одговарајућа) димензија 3\*0,85м висине 0,65 м, а у свему у складу са цртежима(Максимална одступања у димензијама је 5%).Материјал израде металне цеви пречника 114мм, седишта пластична. Поседовање одговарајућег сертификата о безбедности. Монтажа на подлогу типловима за бетон М14. Мора испуњавати стандард СРПС ЕН 1176-1 ,СРПС ЕН 1176-6,СРПС ЕН 1176-7. Обрачун по комаду са потребним материјалом. | ком | 1 | |
| 3 | Набавка, транспорт и монтажа дечије Њихалице (Тигрић ЗП2001 или сличних карактеристика) димензија 50цм\*84цм, висине 91цм, а у свему у складу са цртежима (Максимална одступања у димензијама је 5%). Фигура урађена од ЛЛДПЕ (линеарни полиетилен ниске густине) дебљине 7-12 мм са неопходном заштитом и гумираним ручкама.Седиште фигуре ергономски прилагођено дечијем узрасту, такође урађено од водотпоног материјала, причвршћено на опругу.Монтажа на подлогу типловима за бетон М14.Мора испуњавати стандард СРПС ЕН 1176-1 ,СРПС ЕН 1176-6 и СРПС ЕН 1176-7.Обрачун по комаду са потребним материјалом. | ком | 1 | |
| 4 | Набавка, транспорт и монтажа справе Љуљашка са два седишта (модел СВ 1801или одговарајућа) и укупних димензија 3м\*1,4м висине 2,7 м а у свему у складу са цртежима (Максимална одступања у димензијама је 5%).Цеви које се користе за конструкцију и греду љуљашке су минимум пречника 114мм дебљине зида 2.8 мм Седишта су израђена од ЛЛДПЕ (линеарни полиетилен ниске густине) дебљине 7-12 мм са неопходном заштитом и гумираним ручкама. Поседовање одговарајућег сертификата о безбедности. Монтажа на подлогу типловима за бетон М14.Мора испуњавати стандард СРПС ЕН 1176-1 ,СРПС ЕН 1176-2 и СРПС ЕН 1176-7. Обрачун по комаду са потребним материјалом. | ком | 1 | |
| 5 | Набавка и монтажа клупе офарбана у боји по избору наручиоца, са потконструкцијом од челичних цеви, такође електростатички офарбане по избору наручиоца. Облога од тврдог дрвета заштићена премазима за спољње утицаје, у боји по избору наручиоца. | ком | 1 | |
| 6 | Набавка, довоз, испорука и монтажа канте електростатички офарбана у боји по избору наручиоца. Облога од тврдог дрвета заштићена премазима за спољње утицаје, у боји по избору наручиоца. | ком | 1 | |
| 7 | Набавка, довоз, испорука и монтажа заштитне ограде димензије поља 2х1м ( дебљина цеви 80х40мм, дебљине стубова 30х20мм, боје ограде дефинисати уз сагласност пројектанта) | ком | 46 | |
| 8 | Набавка, довоз, испорука и монтажа инфо табле димензија 1,5\*1,5 м са обостаном штампом. Табла мора бити јасно видљива, урађена у ведрим и јарким бојама. | ком | 1 | |

**2. Начин спровођења контроле:** Наручилац врши контролу извршења уговорених обавеза извођача преко надзорног органа.

**3. Начин обезбеђивања гаранције квалитета:** За укупан уграђени материјал и опрему Добављач мора имати сертификате квалитета и атесте који се захтевају по важећим прописима и мерама за објекте те врсте. Добављач је дужан да о свом трошку обави одговарајућа испитивања материјала и контролу квалитета опреме и одговоран је уколико употреби материјал који не одговара квалитету. Уколико Наручилац, на основу извештаја надзорног органа или на други начин, утврде да уграђени материјал или опрема не одговара стандардима и техничким прописима, забраниће његову употребу. У случају спора меродаван је налаз овлашћене организације за контролу квалитета. У случају да је због употребе неквалитетног материјала угрожена безбедност објекта, Наручилац, има право да тражи да Добављач поруши изведене радове и да их о свом трошку поново изведе. Уколико Добављач у одређеном року то не учини, Наручилац има право на наплату менице за добро извршење посла.

Добављач је дужан да за сваки реквизит пре монтаже понаособ достави Сертификат о испуњености наведених стандарда SRPS EN 1176 или EN1176 или одговарајућих.

**4. Гарантни рок** **за изведене радове и опрему износи најмање 24 месеца** рачунајући од дана примопредаје објекта. За уграђене материјале важи гарантни рок у складу са условима произвођача, који тече од дана извршене примопредаје Наручиоцу.

**5. Рок за извођење радова износи максимално 20 календарских дана, рачунајући од дана увођења у посао.**

**7. Средство обезбеђења које се доставља уз понуду :**

Понуђач је у обавези да достави меницу за озбиљност понуде, у износу од 3 % од укупне вредности понуде без ПДВ, са роком важења 60 дана од дана јавног отварања понуда, која мора бити неопозива, без права на приговор, безусловна и платива на први позив у корист Општине Врњачка Бања, Ул. Крушевачка бр. 17а, матични број 07175981, ПИБ 100917981, текући рачун број 840-0000000970741-39 - Управа за Трезор.

Наручилац има право да меницу за озбиљност понуде активира у следећим случајевима:

• у случају да понуђач одустане од своје понуде у року важења понуде

• у случају да понуђач не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама

• у случају да понуђач неосновано одбије да закључи уговор о јавној набавци

• у случају да понуђач не достави обезбеђење за извршење уговора о јавној набавци односно:

- ако изабрани понуђач приликом закључења уговора, Наручиоцу не достави меницу за добро извршење посла.

**8. Средства обезбеђења која се достављају након закључења уговора:**

• Меницу за добро извршење посла у износу од 10% од вредности Уговора (без ПДВ-а) и са роком важности 15 дана дуже од дана када је записнички констатована примопредаја монтираних добара;

• Меницу за отклањање недостатака у гарантном року, у износу од 10% од уговорене вредности (без ПДВ-а), са роком важности 15 дана дуже од дана истека гарантног рока. Меницу као гаранцију за отклањање недостатака у гарантном року, Добављач предаје Наручиоцу уз Записник о примопредаји монтираних добара и сертификата независног сертификационог тела..

**9. Начин, рок и услови плаћања:** Плаћање извршених радова, набавке и монтаже опреме вршиће се путем:

- привремених ситуација у висини 90% извршеног посла,

- преостали део до 100% извршеног посла Добављачу ће бити плаћено путем окончане ситуације, у року од 45 календарских дана од дана овере испостављене привремене односно окончане ситуације од стране надзорног органа Наручиоца.

**10. Рок важења понуде је 60 дана од дана отварања понуда.**

**11. Измена уговора**

Наручилац може током трајања уговора о јавној набавци у складу са одредбама чл. 156–161. Закона о јавним набавкама да измени уговор без спровођења поступка јавне набавке.

Измене уговора по основу уговорних одредаба биће извршене у складу са чланом 156. Закона о јавним набавкама. Уговорне стране могу приступити изменама уговора о јавној набавци у погледу **рока** за извршење уговорних обавеза. Разлози продужетка рока могу бити повезани са изменама прописа, неочекиваним догађајима, мерама државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева продужетак уговореног рока или другим објективним разлозима на које уговорне стране нису могле да утичу. Уговорени рок може бити измењен и због извођења вишкова радова и додатних радова, као и захтева Наручиоца до којих би могло доћи током реализације уговора о јавној набавци.

Измене уговора у погледу додатних добара, услуга или радова биће извршене у складу са чланом 157. Закона о јавним набавкама.

Измене уговора услед непредвиђених околности биће извршене у складу са чланом 158. Закона о јавним набавкама.

Измене уговора услед промене уговорне стране биће извршене у складу са чланом 159. Закона о јавним набавкама.

Измене уговора услед повећања обима набавке биће извршене у складу са чланом 160. Закона о јавним набавкама.

Измене уговора услед замене подизвођача биће извршене у складу са чланом 161. Закона о јавним набавкама.