***МОДЕЛ УГОВОРА***

**УГОВОР О**

**НАБАВЦИ ДЕЧИЈЕГ ИГРАЛИШТА У НАСЕЉУ „ДУБОКИ ПОТОК“ НА кп.бр.248/21 КО ВРЊАЧКА БАЊА**

УГОВОРНЕ СТРАНЕ

1. **Наручилац: Општинска управа општине Врњачка Бања,** Ул. Крушевачка бр. 17а**,** 36210 Врњачка Бања, , ПИБ 100917981, матични број 07175981, рачун број 840- 3116740-29 (у даљем тексту: Наручилац), коју заступа Начелник управе Славиша Пауновић и
2. **Привредно друштво/носилац посла** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_\_\_\_\_\_\_\_;

**члан групе/подизвођач** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_;

**члан групе/подизвођач** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_, Ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_;

(у даљем тексту: Добављач), које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 1.**

Уговорне стране сагласно констатују:

* да је Наручилац на основу Закона о јавним набавкама (“Сл.Гласник РС” бр. 91/2019) спровео отворен поступак јавне набавке добара – Набавка дечијег игралишта у оквиру плаца зграде за социјално становање у Дубоком потоку;
* да је у предметном поступку јавне набавке Добављач дана \_\_\_ / \_\_\_ .2023.године доставио Понуду број \_\_\_\_\_\_\_\_\_\_\_\_\_\_\_ која у потпуности одговара условима и захтевима из конкурсне документације а која је саставни део уговора;
* да је Наручилац у складу са чланом 146. Закона о јавним набавкама, донео Одлуку о додели уговора број:\_\_\_\_\_\_\_\_\_\_\_\_\_ од \_\_\_ / \_\_\_.2023. године којом је уговор доделио Добављачу.
* да Добављач у предметној јавној набавци наступа као представник групе понуђача коју чине: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* да Добављач у предметној јавној набавци наступа са подизвођачима (у складу са својом понудом број \_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_) и то: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

*(тачке 4.и 5. се бришу у случају самосталне понуде односно подношења понуде без подизвођача)*

**Члан 2.**

Предмет уговора су набавка, испорука и монтажа опреме за дечије игралиште на кп.бр.248/11 КО Врњачка Бања у насељу „Дубоки поток“ у Врњачкој БАњи, ближе одређени у спецификацији и понуди Добављача са ценом која је саставни део његове понуде.

**Члан 3.**

Добављач је обавезан да изврши испоруку, уградњу и стављање у употребу дечијег игралишта, из члана 2. овог Уговора, у свему у складу са понудом и техничком спецификацијом у року и за уговорену цену, а у свему према правилима струке.

Ови радови на монтажи добара, из става 1 овог члана Уговора, морају бити изведени у свему према важећим прописима, стандардима и нормативима за ову врсту радова.

Добављач приликом монтаже добара из члана 2. овог Уговора има обавезу, да се строго придржава мера заштите на раду и дужан је да обезбеди успешно монтирање добара, потпуну безбедност и сигурност добара, лица на монтажи, пролазника, возила и суседних објеката и јавних површина.

Добављач је дужан да све јавне површине које користи за монтажу добара, после монтаже очисти и доведе у првобитно стање.

Добављач је дужан да за сваки реквизит пре монтаже понаособ достави Сертификат о испуњености стандарда SRPS EN 1176 или EN1176 или одговарајући.

Добављач је дужан да ангажује независно сертификационо тело, које ће издати сертификат из члана 2. овог Уговора, а којим ће се потврдити испуњеност услова у складу са важећим стандардима за безбедност дечијих игралишта. Добављач је дужан да поступи по примедбама независног сертификационог тела, а све у сврху добијања сертификата за безбедност дечијих игралишта понаособ.

Добављач се обавезује да монтажу реквизита изведе у складу са важећим техничким прописима и овим Уговором, као и да исте по завршетку преда Наручиоцу, као и:

- да по завршеној испоруци и монтажи реквизита одмах обавести Наручиоца да је завршио монтажу и да је спреман за њихову примопредају;

- да изводи испоруку и монтажу у складу са Правилником о безбедности дечјих игралишта („Сл. гласник РСˮ, бр. 41/2019) у даљем тексту: Правилник;

- да обезбеди безбедност свих лица приликом монтаже, тако да се Наручилац ослобађа свих одговорности према државним органима, што се тиче безбедности, прописа о заштити животне средине и радноправних прописа за време укупног трајања монтаже до предаје игралишта Наручиоцу;

- да уредно води документацију предвиђену законом и другим прописима Републике Србије;

- да омогући вршење контроле испоруке и монтаже;

- да поступи по свим основаним примедбама и захтевима Наручиоца датим на основу извршене контроле и да у том циљу, у зависности од конкретне ситуације, о свом трошку, изврши поправку или рушење или поновно извођење монтаже, замену набављеног или уграђеног материјала, опреме или убрзања извођења монтаже када је запао у доцњу у погледу уговорених рокова извођења монтаже;

- да сноси трошкове накнадних прегледа комисије за пријем игралишта уколико се утврде неправилности и недостаци;

- да гарантује квалитет испоручене опреме и изведене монтаже, с тим да отклањању недостатка у гарантном року за изведену монтажу Извршилац мора да приступи у року од 10 дана;

- да обезбеди доказ о квалитету постављене опреме и реквизита;

- да отклони све евентуално начињене штете на постојећим инсталацијама, објектима, саобраћајницама, јавним површинама.

**Члан 4.**

За вршење права и обавеза уговорних страна из овог Уговора, Наручилац је обавезан:

* да именује лице задужено за праћење реализације овог Уговора - координатора
* да благовремено прибави сва уверења, одобрења, све потребне дозволе, сагласности, услове и мишљења надлежних органа и институција везано за предмет уговора, да пријави радове надлежном органу, а све сагласно позитивним законским прописима који регулишу област предмета овог Уговора.

**Члан 5.**

Уговорена вредност предмета овог Уговора, из чланом 2. овог Уговора износи \_\_\_\_\_\_\_\_ динара без ПДВ-а (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), а са ПДВ-ом износи \_\_\_\_\_\_\_\_ динара (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) и утврђена је на основу понуде Добављача број \_\_\_\_\_\_\_ од \_\_\_\_\_\_\_\_\_. године.

Јединичне цене из понуде су фиксне и не могу се мењати.

**Члан 6.**

Добављач се обавезује да испоручи и монтира добра из члана 2. овог Уговора у свему према квалитету, карактеристикама и стандардима који су одређени у спецификацији и конкурсној документаци Наручиоца и понуди верификоване од стране Наручиоца, као и према важећим стандардима за ту врсту добара.

Ако се приликом примопредаје предмета овог Уговора установи да монтирана добра имају недостатке у квалитету или очигледне мане, Наручилац ће рекламацију са записником доставити Добављачу одмах по утврђивању недостатака, а најкасније у року од 3 (три) дана од дана пријема добара.

Добављач се обавезује да најкасније у року од 7 (седам) дана од дана пријема записника о рекламацији отклони недостатке или да рекламирана добра замени новим добрима који имају исте или боље карактеристике од добара који су предмет замене.

Ако Добављача не поступи сагласно одредбама из става 3. овог члана Уговора, Наручилац има право да раскине Уговор и да од Добављача захтева накнаду штете.

**Члан 7.**

Добављач се обавезује да дечије игралиште из предмета овог уговора које у свему одговара техничкој спецификацији испоручи, угради и стави у употребу у року од \_\_\_\_\_\_\_\_\_\_\_\_\_(20) календарских дана, рачунајући од дана обостраног потписивања уговора и увођења у посао од стране Наручиоца.

Под адекватном испоруком и монтажом добара из члана 2. овог Уговора, сматраће се испорука и монтажа функционалних добара при којој овлашћено лице Наручиоца у месту испоруке изврши пријем функционалних добара, што ће се потврдити записником о примопредаји, који потписују присутна овлашћена лица Наручиоца и Добављача.

Записник из става 2. овог члана Уговора, исправно испостављена фактура Добављача и Сертификат независног сертификационог тела за дечије игралиште представљају основ за плаћање уговорене цене.

**Члан 8.**

Наручилац се обавезује да ће Добављачу на рачун број \_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_ банке, платити путем:

- привременe ситуације у висини 90% извршених обавеза,

- преостали део до 100% изршених обавеза Добављачу ће бити плаћено путем окончане ситуације,

у року од 45 календарских дана од дана испостављања привремене односно окончане ситуације оверене од стране надзорног органа Наручиоца.

Без аванса.

**Члан 9.**

Гарантни рок за извршене радове и испоручена добра из члана 2. овог Уговора износи \_\_\_ (\_\_\_\_\_\_\_\_\_\_\_\_\_\_) месеци ( не краћи од 24 месеца), и почиње да тече од дана када је записнички констатована примопредаја исправно монтираних функционалних добара.

**Члан 10.**

Као гаранцију Добављач ће доставити Наручиоцу:

Меницу за добро извршење посла са клаузулама ''безусловна'' и ''наплатива на први позив без права приговора'' у износу од 10% од вредности Уговора (без ПДВ-а) и са роком важности 15 дана дуже од дана када је записнички констатована примопредаја монтираних добара.

Меницу за добро извршење посла Добављач предаје Наручиоцу приликом закључења Уговора, коју је Наручилац дужан да врати на захтев Добављача, по истеку 5 дана од дана када је записнички констатована примопредаја монтираних добара.

Меницу за отклањање недостатака у гарантном року, у износу од 10% од уговорене вредности (без ПДВ-а), са клаузулама ''безусловна'' и ''наплатива на први позив без права приговора'' и са роком важности 15 дана дуже од дана истека гарантног рока.

Меницу као гаранцију за отклањање недостатака у гарантном року, Добављач предаје Наручиоцу уз Записник о примопредаји монтираних добара и сертификата независног сертификационог тела.На захтев Добављача, Наручилац је дужан да врати ову меницу по истеку 5 дана од дана када је истекао гарантни рок.

**Члан 11.**

Овај Уговор се може изменити током трајања Уговора у складу са одредбама чл. 156-161 Закона.

Наручилац ће дозволити продужетак рока за извођење радова ако наступе околности на које извођач радова није могао да утиче, а које се односе на:

• природни догађај (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.);

• мере које буду предвиђене актима надлежних органа.

**Члан 12.**

Уколико Добављач не испуни своје обавезе у уговореном року и не испуни уговорене обавезе из овог Уговора, обавезан је да Наручиоцу плати уговорну казну у висини од 0,2‰ од укупне уговорене вредности за сваки дан доцње, а уколико укупна казна пређе износ од 5% од укупне уговорене вредности из члана 5. овог Уговора, Уговор се сматра раскинутим, а Наручилац има право на накнаду штете.

Одредбе овог Уговора о уговорној казни неће се примењивати ако је закашњење проузроковано кривицом од стране Наручиоца и у случају наступања "више силе", а према Закону о облигационим односима.

**Члан 13.**

Уговорне стране су сагласне да се на њихова међусобна права, обавезе и одговорности, поред одредаба Уговора, примењују и одговарајуће одредбе Закона о облигационим односима, за све случајеве који нису обухваћени и регулисани овим Уговором, као и други важећи прописи који регулишу ову материју.

**Члан 14.**

Уговорне стране су сагласне да евентуалне неспоразуме, тешкоће и проблеме у вези са извршењем Уговора решавају споразумно, по принципу уважавања интереса друге уговорне стране, а ако то не буде могуће, уговарају надлежност Привредног суда у Краљеву.

**Члан 15.**

Сва обавештења, захтеви, инструкције или друга саопштења за која уговорне стране сматрају да су неопходна за благовремено и савесно извршавање преузетих обавеза, морају бити предата другој уговорној страни у писменој форми, електронском облику, факсом, препорученом поштом са повратницом или ће их предати курири на адресе које су седишта уговорних страна.

Уколико Наручилац или Добављач промене адресу, дужни су да о томе обавесте другу уговорну страну.

**Члан 16.**

Овај Уговор ступа на снагу даном потписивања истог од стране овлашћених представника уговорних страна.

**Члан 17.**

Овај Уговор је сачињен у 4 (четири) истоветна примерка од којих свака уговорена страна добија по 2 (два) примерка.

НАРУЧИЛАЦ, ДОБАВЉАЧ,

Општинска управа Врњачка Бања \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Славиша Пауновић, начелник управе *\_\_\_\_\_\_\_\_\_\_\_\_\_\_\_\_*